
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Σύσταση επιτροπής κατάρτισής προγράμματος για την αναβάθμιση 

του ανθρώπινου παράγοντα. 1 

Πολιτογράφηση του ομογενούς αλλοδαπού Ποταμίτή Δημητρίου 

του Σωκράτη. 2 

Πολιτογράφηση της αλλοδαπής Ναμπίλι - Νοφαρεστ Αγντάς του 

Αλιμοχαμάντ Ναμπίλι και άλλων 2 προσώπων. 3 

Χορήγηση ειδικού επιδόματος σε προσωπικό των Ο.Τ.Α. 4 

Παροχή της εγγύησης του Δημοσίου προς το Ταμείο Παρακαταθη¬ 
κών και Δανείων για τη χορήγηση δανείου ποσού δρχ. 
900.000.000 στην Δημοτική Επιχείρηση Ανασυγκρότησης Κα¬ 
λαμάτας (ΔΕΑΚ). 5 

Παροχή της εγγύησης του Δημοσίου προς το Ταμείο Παρακαταθη¬ 
κών και Δανείων για τη χορήγηση δανείου ποσού δρχ. 600 εκατ. 
στην Αναπτυξιακή Δημοτική Επιχείρηση Καλαμάτας (ΑΔΕΚ) 6 

Παροχή της εγγύησης του Δημοσίου προς το Ταμείο Παρακαταθη¬ 
κών και Δανείων για τη χορήγηση δανείου ποσού δρχ. 


35.600.000 στην Κοινοτική Επιχείρηση «ΚΑΜΠΙΝΓΚ ΣΤΟ¬ 


ΜΙΟΥ» Λάρισας... 7 

Καθορισμός της ωριαίας αποζημιώσεως των δημοσίων υπαλλήλων, 
υπαλλήλων ΝΠΔΔ και ιδιωτών που διδάσκουν στις εκπαιδευτι¬ 
κές μονάδες του ΟΑΕΔ . 8 

Τροποποίηση των 113200/9729/10.11.86 και 112658/ 


11173/16.12.88 αποφάσεων Υπουργού Οικονομικών με τις 
οποίες παρασχέθηκε η εγγύηση του Δημοσίου για τη δανειοδό¬ 
τηση των πληγέντων από τους σεισμούς που σημειώθηκαν το Σε¬ 
πτέμβρη 1986 στο Νομό Μεσσηνίας και τον Οκτώβρη 1988 


στους Ν. Ηλείας και Ζακύνθου. 9 

Απαλλαγή από το φόρο προστιθέμενης αξίας στις παραδόσεις αγα¬ 
θών και στις παροχές υπηρεσιών για την ανέγερση και εξοπλισμό 
του Μεγάρου Μουσικής του Οργανισμού Μεγάρου Μουσικής 

Αθηνών (Ο.Μ.Μ.Α.).10 

Διενέργεια φορτ/κών εργασιών στις αποθήκες καπνού Σαπόρτα από 
κοινού των κατηγοριών φορτ/τών «ΣΜΥΡΝΗ» και «ΕΥΑΓΓΕ¬ 
ΛΙΣΤΡΙΑ.» .11 

Αναπροσαρμογή τιμολογίου αμοιβής φορτ/τών Ξηράς Πατρών για 

φορτ/ση παρακρατήματος σταφίδας .12 

Συμπλήρωση της ΦΓ.10/14/3454/19.2.1990 αποφάσεως του 
Προέδρου του Ελεγκτικού Συνεδρίου, περί Συγκροτήσεως Τμη¬ 
μάτων και Κλιμακίων αυτού, για το έτος 1990 . 13 

Καθορισμός θερινού ωραρίου λειτουργίας Αρχαιολογικών Χώρων, 

Μουσείων και Μνημείων του Κράτους .14 

Παράταση αναστολής ισχύος διατάξεων του Μεταλλευτικού Κώ¬ 
δικα για περιοχή ερευνητέα από το Δημόσιο στο Νομό Κυκλάδων 
(στη νήσο Τήνο).,.15 


Συγκρότηση επιτροπής γνωματεύσεως για έκδοση αδειών ιδρύσεως 
και λειτουργίας Ιδιωτικών Επιχειρήσεων περιθάλψεως υπερηλί¬ 
κων και από κινητική αναπηρία ανιάτως πασχόντων ατόμων 16 
Σύσταση ίδιου Νομικού Προσώπου στον Ν. Λάρισας με το όνομα 
Σχολική Επιτροπή Γυμνασίου Δημοτ. Σχολείου & Νηπ/γείου 

Αρμενίου στην Κοινότητα Αρμενίου.17 

Σύσταση ίδιου Νομικού Προσώπου στο Ν. Λάρισας με το όνομα 
Σχολική Επιτροπή Γυμνασίου Δημοτικού Σχολείου και Νηπια¬ 
γωγείου Μεγ. Ευϋδρίου στην Κοιν. Μεγ. Ευϋδρίου.18 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ 1000 . (1) 


Σύσταση επιτροπής κατάρτισης προγράμματος για την αναβάθμιση του 
ανθρώπινου παράγοντα. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις της παρ. 3 του άρθρου 10 του Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137/Α/1985), αποφασί¬ 
ζουμε: 

1. Συνιστάται Επιτροπή συγκροτουμένη ως εξής: 

α) Παύλος Σακελλαρίδης, Υπουργός Βιομηχανίας Ενέργειας και Τε¬ 
χνολογίας, Ακαδημαϊκός και Καθηγητής, ως Πρόεδρος, 
β) Δημήτριος Κυριαζής, τέως Πρόεδρος του ΣΕΒ, 
γ) Παναγιώτης Αθανασόπουλος, Πρύτανις του Πανεπιστημίου Πει¬ 
ραιώς, 

δ) Ιωάννης Παππάς, Καθηγητής Μετσοβίου Πολυτεχνείου, 
ε) Ορέστης Χατζηβασιλείου, πρώην Πρόεδρος ΓΣΕΕ, 
στ) Ιωάννης Δούκας, Λυκειάρχης; 
ζ) Μωϋσής Ραφαήλ, Μηχανικός, Διδάκτωρ ΜΙΤ, 
η) Ρωσσέτος Φακιολάς, Καθηγητής Μετσοβίου Πολυτεχνείου, ως 
μέλη ’ 

Τον Πρόεδρο αναπληρώνει σε περίπτωση απουσίας ή κωλύματος ο 
Δημήτριος Κυριαζής. 

Γραμματέας ορίζεται ο Καθηγητής Αντώνιος Μακρυδημήτρης. 

2. Σκοπός της Επιτροπής είναι η κατάρτιση και υποβολή στον Πρω¬ 
θυπουργό προγράμματος αναβάθμισης του ανθρώπινου παράγοντα ως 
βασικού συντελεστή της οικονομικής ανάπτυξης και της κοινωνικής 
προόδου. 

3. Η Επιτροπή δύναται να ζητεί δια του Προέδρου της από τις Υπη¬ 
ρεσίες του Κράτους και του ευρύτερου δημόσιου τομέα την συνεργασία 
τους και τα αναγκαία στατιστικά και άλλα στοιχεία για την εκπλήρωση 
του σκοπού της. Οι υπηρεσίες αυτές υποχρεούνται να παρέχουν όλες τις 
πληροφορίες και τα στοιχεία που ζητούνται. 

Επίσης, η Επιτροπή θα συνεργάζεται με τους φορείς του ιδιωτικού 
τομέα. 

4. Η Επιτροπή συνέρχεται είτε σε τακτές ημέρες είτε εκτάκτως με 

πρόσκληση του Προέδρου της, η οποία καθορίζει και τον τόπο συνεδριά- 
σεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Μαρτίου 1990 

Ο ΠΡΩΘΥΠΟΥΡΓΟΣ 

ΞΕΝΟΦΩΝ ΖΟΛΩΤΑΣ 

- ♦ - 

Αριθ. 11290 (2) 

Πολιτογράφηση του ομογενούς αλλοδαπού Ποταμίτη Δημητρίου του 

Σωκράτη. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 11290/16.3.1990 απόφαση του Υπουργού Εσωτερι¬ 
κών έγινε δεκτή η από 15.2.1990 αίτηση πολιτογραφήσεως του ομο¬ 
γενούς αλλοδαπού Ποταμίτη Δημητρίου του Σωκράτη, για την από¬ 
κτηση της Ελληνικής ιθαγένειας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 16 Μαρτίου 1990 

Ο ΥΠΟΥΡΓΟΣ 

θ. ΚΑΤΡΙΒΑΝΟΣ 

- 4 - 

Αριθ. 18674 (3) 

Πολιτογράφηση της αλλοδαπής Ναμπίλι - Νοφαρεστ Αγντάς του Αλι- 
μοχαμάντ Ναμπίλι και άλλων 2 προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 18674/16.3.1990 απόφαση του Υπουργού Εσωτερι¬ 
κών, έγινε δεκτή η από 6.7.1989 αίτηση πολιτογράφησης της αλλογε¬ 
νούς οιλλοδαπής Αγντάς Ναμπίλι - Νοφαρεστ του Αλ,ιμοχαμάντ Να¬ 
μπίλι, για απόκτηση της Ελληνικής Ιθαγένειας. 

Με την αριθ. 55404/89 όμοια με την ίδια παραπάνω χρονολογία, 
έγινε δεκτή η από 25.9.1989 αίτηση πολιτογράφησης του αλλογενούς 
αλλοδαπού Στεφανέσκου Μιρσέα του Κωνσταντίν, για απόκτηση της 
Ελληνικής Ιθαγένειας. 

Με την αριθ. 20237/89 όμοια με την ίδια παραπάνω χρονολογία, 
έγινε δεκτή η από 9.11.1988 αίτηση πολιτογράφησης του αλλογενούς 
αλλοδαπού Σάχερ Εκταϊτ του Ιζεντίν, για απόκτηση της Ελληνικής Ιθα¬ 
γένειας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 16 Μαρτίου 1990 

Ο ΥΠΟΥΡΓΟΣ 

θ. ΚΑΤΡΙΒΑΝΟΣ 

-ψ- 

Αριθ. 2019221/2203/0022 (4) 

Χορήγηση ειδικού επιδόματος σε προσωπικό των Ο.Τ.Α. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΕΣΩΤΕΡΙΚΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

α) Τις διατάξεις της παρ. 2 του άρθρου 7 της υπ’ αριθ. 88555/ 
3293/30.9.1988 Κοινής Υπουργικής απόφασης, «Υγιεινή και Ασφά¬ 
λεια του προσωπικού του Δημοσίου των Ν.Π.Δ.Δ. και των Ο.Τ.Α.» 
(ΦΕΚ 721/Β/4.10.88), που κυρώθηκε με το άρθρο 39 του νόμου 
1836/1989. 

β) Τις διατάξεις του άρθρου 40 του Ν. 849/78. 

γ) Την ανάγκη θέσπισης κινήτρου προσέλκυσης και παραμονής του 
προσωπικού των Ο.ΤΑ., που απασχολείται σε ανθυγιεινές και επικίνδυ¬ 
νες εργασίες. 

δ) Τις συνθήκες υπό τις οποίες το προσωπικό αυτό παρέχει τις υπηρε¬ 
σίες του, αποφασίζουμε: 

1. Στο μόνιμο προσωπικό των Δήμων, Κοινοτήτων, Ιδρυμάτων, 
Ν.Π.Δ.Δ. και Συνδέσμου αυτών, που εργάζεται σε ανθυγιεινές και επι¬ 
κίνδυνες εργασίες και λαμβάνει επίδομα ανθυγιεινής και επικίνδυνης ερ¬ 
γασίας, χορηγείταΐ'ειδικό επίδομα, οριζόμενο σε ποσοστό 45% επί του 
βασικού μισθού του Μ.Κ. 28 του Ν. 1505/1984, ως κίνητρο προσέλ¬ 


κυσης και παραμονής του στις Υπηρεσίες αυτές, λόγω του αυξημένου 
βαθμού ανθυγιεινότητας και επικινδυνότητας του αντικειμένου της 
απασχόλησής του και των συνθηκών εργασίας του. 

2. Τυχόν χορηγούμενα στο ανωτέρω προσωπικό ποσά, για επίδομα 
ανθυγιεινής, επικίνδυνης ή ειδικών συνθηκών εργασίας, βάσει των δια¬ 
τάξεων του Ν. 1188/1981 ή άλλων ισχυουσών, κατά την έναρξη της 
ισχύος της παρούσας, παύουν να καταβάλλονται συμψηφιζόμενα στο 
ποσό του επιδόματος της προηγούμενης παραγράφου. 

3. Εάν μετά το συμψηφισμό, που αναφέρεται στην παρ. 2 της παρού¬ 
σας, τα βάσει των ισχυουσών διατάξεων καταβαλλόμενα στο ανωτέρω 
προσωπικό ποσά, για επόδομα ανθυγιεινής, επικίνδυνης ή ειδικών συν¬ 
θηκών εργασίας, υπερβαίνουν το ποσό του επιδόματος της παραγράφου 
1, διατηρούνται στο ύψος που έχουν διαμορφωθεί κατά την έναρξη της 
ισχύος της παρούσας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 16 Μαρτίου 1990 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

ΝΙΚΟΛΑΟΣ ΘΕΜΕΛΗΣ θ. ΚΑΤΡΙΒΑΝΟΣ 


ΟΙΚΟΝΟΜΙΚΩΝ ΕΡΓΑΣΙΑΣ 

ΓΕΩΡΓΙΟΣ ΑΓΑΠΗΤΟΣ I. ΚΟΥΚΙΑΔΗΣ 

-φ- 

Αριθ. 2098222/82/0025 (5) 

Παροχή της εγγύησης του Δημοσίου προς το Ταμείο Παρακαταθηκών 

και Δανείων για τη χορήγηση δανείου ποσού δρχ. 900.000.000 

στην Δημοτική Επιχείρηση Ανασυγκρότησης Καλαμάτας 

(ΔΕΑΚ). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Τις διατάξεις του άρθρου 208 του ΠΔ/ΤΟΣ 76/85. 

3. Την απόφαση αριθ. 414/3/10.2.1989 της Επιτροπής Νομισμα¬ 
τικών και Πιστωτικών θεμάτων με την οποία εγκρίνεται η σύναψη δα¬ 
νείου σε συνάλλαγμα μέχρι ποσού ΕΟΙί 20.000.000 του Ταμείου Πα¬ 
ρακαταθηκών και Δανείων με την Ευρωπαϊκή Τράπεζα Επενδύσεων, 
για τη χρηματοδότηση του Δήμου Καλαμάτας, Δημοτικών Επιχειρή¬ 
σεων και του Οργανισμού Εργατικής Κατοικίας, για την εκτέλεση προ¬ 
γραμμάτων ανασυγκρότησης της πόλης της Καλαμάτας από τους σει¬ 
σμούς της 13.9.1986. 

4. Την απόφαση του Δ.Σ. του Ταμείου Παρακαταθηκών και Δανείων 
αριθμ. συνεδρίασης 2212/2.10.89 παρ. ΙΙΙβ, με την οποία, μεταξύ 
των άλλων, εγκρίνεται η δανειοδότηση της Δημοτικής Επιχείρησης Κα¬ 
λαμάτας (ΔΕΑΚ) με ποσό δρχ. 900 εκατ. 

5. Την απόφαση αριθ. 3/1989 του ΔΣ της Δημοτικής Επιχείρησης 
Ανασυγκρότησης Καλαμάτας με την οποία εγκρίνεται η σύναψη δανείου 
ποσού δρχ. 900 εκατ. από το Ταμείο Παρακαταθηκών και Δανείων. 

6. Την απόφαση αριθ. 156/1989 του Δημοτικού Συμβουλίου του 
, Δήμου Καλαμάτας, η οποία μεταξύ των άλλων εγκρίνει την ανωτέρω 
δανειοδότηση της ΔΕΑΚ, όπως αυτή επικυρώθηκε με την αριθ. 
14173/6.6.89 πράξη του Νομάρχη Καλαμάτας. 

7. Το έγγραφο αριθμ. 70901/3.10.89 του Ταμείου Παρακαταθη¬ 
κών και Δανείων, με το οποίο ζητεί την εγγύηση του Ελληνικού Δημο¬ 
σίου για την ανωτέρω δανειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στο Ταμείο Παρα¬ 
καταθηκών και Δανείων για τη χορήγηση δανείου προς την Δημοτική 
Επιχείρηση Ανασυγκρότησης Καλαμάτας (ΔΕΑΚ) ποσού δρχ. εννιακο- 
σίων εκατομμυρίων (900.000.000) για την εκτέλεση προγραμμάτων 
ανασυγκρότησης της πόλης της Καλαμάτας από τους σεισμούς της 
13.9.1986. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867,και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην 414/3/10.2.1989 απόφαση της 
Επιτροπής Νομισματικών και Πιστωτικών Θεμάτων και την αριθ. 
2212/2.10.89 παρ. ΙΙΙβ συνεδρίαση του ΔΣ του Ταμείου Παρακατα- 

θηκών και Δανείων. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην οικεία Δ.Ο.ΐ. στο λογ/ 
σμό Νο 555 σύμφωνα με τη διάταξη του Π.Δ/τος αριθμ. 16/1989 
(ΦΕΚ 6/1989 τ. Α) και τις οδηγίες της εγκυκλίου μας αριθμ. 98348/ 
2945/8.8.79. 

Το Ταμείο Πρακαταθηκών και Δανείων παρακαλείται να μας στείλει 
αντίγραφο της σύμβασης που θα υπογράψει με την ΔΕΑΚ, πίνακα τοκο¬ 
χρεωλυτικής εξόφλησης του εν λόγω δανείου και να μας ενημερώνει για 
την πορεία εξυπηρέτησής του δανείου. / 

Η ΔΕΑΚ παρακαλείται να φροντίσει για την εμπρόθεσμη εξόφληση 
του εν λόγω δανείου. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 14 Μαρτίου 1990 

οι ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

θ. ΚΑΤΡΙΒΑΝΟΣ Γ. ΑΓΑΠΗΤΟΣ 

- * - 

Αριθ. 2077004/16536/0025 (6) 

Παροχή της εγγύησης του Δημοσίου προς το Ταμείο Παρακαταθηκών 

και Δανείων για τη χορήγηση δανείου ποσού δρχ. 600 εκατ. στην 

Αναπτυξιακή Δημοτική Επιχείρηση Καλαμάτας (ΑΔΕΚ). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Τις διατάξεις του άρθρου 208 του Π.Δ/τος 76/85. 

3. Την απόφαση αριθ. 414/3/10.2.1989 της Επιτροπής Νομισμα¬ 
τικών και Πιστωτικών Θεμάτων με την οποία εγκρίνεται η σύναψη δα¬ 
νείου σε συνάλλαγμα μέχρι ποσού ΕΘύ 20.000.000 του Ταμείου Πα¬ 
ρακαταθηκών και Δανείων με την Ευρωπαϊκή Τράπεζα Επενδύσεων, 
για τη χρηματοδότηση του Δήμου Καλαμάτας και Δημοτικών Επιχει- 
ρήσεών του για την εκτέλεση προγραμμάτων ανασυγκρότησης της πό¬ 
λης από τους σεισμούς του έτους 1986. 

4. Την απόφαση του Δ.Σ. του Ταμείου Παρακαταθηκών και Δανείων 
αριθμ. συνεδρίασης 2212/2.10.89 παρ. ΙΙΙγ, με την οποία, μεταξύ 
των άλλων, εγκρίνεται η δανειοδότηση της Αναπτυξιακής Δημοτικής 
Επιχείρησης Καλαμάτας (ΑΔΕΚ) με ποσό δρχ. 600 εκατ. 

5. Την απόφαση αριθ. 5/1989 του ΔΣ της ΑΔΕΚ με την οποία 
εγκρίνεται η σύναψη δανείου ποσού δρχ. 600 εκατ. από το Ταμείο Πα¬ 
ρακαταθηκών και Δανείων και γίνονται αποδεκτοί οι τιθέμενοι όροι. 

6. Την απόφαση αριθ. 156/1989 του Δημοτικού Συμβουλίου του 
Δήμου Καλαμάτας, η οποία μεταξύ των άλλων εγκρίνει την ανωτέρω 
δανειοδότηση της ΑΔΕΚ, όπως αυτή επικυρώθηκε με την αριθ. 
14173/6.6.89 πράξη του Νομάρχη Καλαμάτας. 

7. Το έγγραφο αριθμ. 70901/3.10.89 του Ταμείου Παρακαταθη¬ 
κών και Δανείων, με το οποίο ζητεί την εγγύηση του Ελληνικού Δημο¬ 
σίου για την ανωτέρω δανειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στο Ταμείο Παρα¬ 
καταθηκών και Δανείων για τη χορήγηση δανείου προς την Αναπτυ¬ 
ξιακή Δημοτική Επιχείρηση Καλαμάτας (ΑΔΕΚ) ποσού δρχ. εξακοσίων 
εκατομμυρίων (600.000.000) για την εκτέλεση προγραμμάτων ανα¬ 
συγκρότησης της πόλης της Καλαμάτας από τους σεισμούς της 
13.9.1986. 

Το Ελληνικό Δημόσιο παρατείται από την εφαρμογή και τις ενστάσεις 
των άρθρων 855 και 867 και διατηρεί τα δικαιώματα και τις ενστάσεις 
που απορρέουν από τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην 414/3/10.2.1989 απόφαση της 
Επιτροπής Νομισματικών και Πιστωτικών Θεμάτων και την αριθ. 
2212/2.10.89 παρ. ΙΙΙγ συνεδρίαση του ΔΣ του Ταμείου Παρακατα¬ 
θηκών και Δανείων. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 


ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην οικεία Δ.Ο.Τ. στο λογ/ 
σμό Νο 555 σύμφωνα με τη διάταξη του Π.Δ/τος αριθμ. 16/1989 
(ΦΕΚ 6/1989 τ.Α) και τις οδηγίες της εγκυκλίου μας αριθμ. 98348/ 
2945/8.8.79. 

Το Ταμείο Παρακαταθηκών και Δανείων παρακαλείται να μας στεί¬ 
λει αντίγραφο της σύμβασης που θα υπογράψει με την ΑΔΕΚ, πίνακα 
τοκοχρεωλυτικής εξόφλησης του εν λόγω δανείου και να μας ενημερώ¬ 
νει για την πορεία εξυπηρέτησης του δανείου. 

Η ΑΔΕΚ παρακαλείται να φροντίσει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαρτίου 1990 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

θ. ΚΑΤΡΙΒΑΝΟΣ Γ. ΑΓΑΠΗΤΟΣ 

-♦- 

Αριθ. 2007296/ 16 32/0025 (7) 

Παροχή της εγγύησης του Δημοσίου προς το Ταμείο Παρακαταθηκών 

και Δανείων για τη χορήγηση δανείου ποσού δρχ. 35.600.000 στην 

Κοινοτική Επιχείρηση «ΚΑΜΠΙΝΓΚ ΣΤΟΜΙΟΥ» Λάρισας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Τις διατάξεις του άρθρου 221 του Π.Δ/τος 323/89. 

3. Την αριθ. 387/22.3.1988 πράξη του Διοικητή της Τ.Ε. με την 
οποία επιτρέπεται η χρηματοδότηση από τις Εμπορικές Τράπεζες και 
τους ειδικούς πιστωτικούς οργανισμούς των δημοτικών και κοινοτικών 
επιχειρήσεων που συνιστώνται βάσει των διατάξεων του Ν. 1065/ 
1980 για την κάλυψη δαπανών της σε πάγιες εγκαταστάσεις και κεφά¬ 
λαιο κίνησης. 

4. Τις αποφάσεις του Δ.Σ. του Ταμείου, Παρακαταθηκών και Δα¬ 
νείων των 2165/15.9.88 και 2224/1.2.90 συνεδριάσεών του με τις 
οποίες εγκρίνεται η δανειοδότηση της Κοινοτικής Επιχείρησης «ΚΑ¬ 
ΜΠΙΝΓΚ ΣΤΟΜΙΟΥ» Λάρισας με ποσό δρχ. 35.600,000 και καθορί¬ 
ζονται οι όροι και οι προϋποθέσεις της δανειοδότησης αυτής. 

5. Την απόφαση του Κοινοτικού Συμβουλίου Στομίου αριθ. 1 /1990 
συνεδρίασής του και την απόφαση του ΔΣ της Κοινοτικής Επιχείρησης 
«ΚΑΜΠΙΝΓΚ ΣΤΟΜΙΟΥ» της 1/1990 συνεδρίασής του με τις οποίες 
εγκρίνεται η δανειοδότηση της Κοινοτικής Επιχείρησης από το Ταμείο 
Παρακαταθηκών και Δανείων και γίνονται αποδεκτοί οι όροι αυτής. 

6. Την επικυρωτική πράξη της Νομαρχίας Λάρισας 1436/ 
24.1.1990, της απόφασης του κοινοτικού Συμβουλίου Στομίου της 1/ 
1990 συνεδρίασής του. 

7. Το από 25.1.1990 έγγραφο της Κοινοτικής Επιχείρησης «ΚΑ¬ 
ΜΠΙΝΓΚ ΣΤΟΜΙΟΥ» Λάρισας με το οποίο ζητά την εγγύηση του Ελ¬ 
ληνικού Δημοσίου για την πιο πάνω δανειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στο Ταμείο Παρα¬ 
καταθηκών και Δανείων (ΤΠ & Δ) για τη χορήγηση δανείου προς την 
Κοινοτική Επιχείρηση «ΚΑΜΠΙΝΓΚ ΣΤΟΜΙΟΥ» Λάρισας ποσού δρχ. 
τριάντα πέντε εκατομμυρίων εξακοσίων χιλιάδων (35.600.000) για 
την κατασκευή ΚΑΜΠΙΝΓΚ στο Στόμιο Λάρισας. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην 387/22.3.88 πράξη του Διοικητή 
της Τ.Ε. και τις αποφάσεις του ΔΣ του Τ.Π. & Δανείων των 2165/ 
15.9.88 και 2224/1.2.90 συνεδριάσεών του. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην οικεία Δ.Ο.Υ. στο λογ/ 

σμό Νο 555 σύμφωνα με τη διάταξή του Π.Δ/τος αριθμ. 16/1989 
(ΦΕΚ 6/1989 τ.Α) και τις οδηγίες της εγκυκλίου μας αριθμ. 98348/ 
2945/8.8.79. 

Το Ταμείο Παρακαταθηκών και Δανείων παρακαλείται να μας στεί¬ 
λει αντίγραφο της σύμβασης που θα υπογράψει με την Κοινοτική Επι¬ 
χείρηση «ΚΑΜΠΙΝΓΚ ΣΤΟΜΙΟΥ», πίνακα τοκοχρεωλυτικής εξόφλη¬ 
σης τού εν λόγω δανείου και να μας ενημερώνει για την πορεία εξυπηρέ¬ 
τησης του δανείου. 

Η Κοινοτική Επιχείρηση «ΚΑΜΠΙΝΓΚ ΣΤΟΜΙΟΥ» Λάρισας παρα- 
καλείται να φροντίσει για την εμπρόθεσμη εξόφληση του ευ λόγω δα¬ 
νείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαρτίου 1990 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΩΝ 

θ. ΚΑΤΡΙΒΑΝΟΣ Γ. ΑΓΑΠΗΤΟΣ 

-♦- 

Αριθ. 2012723/1406/0024 (8) 

Καθορισμός της ωριαίας αποζημιώσεως των δημοσίων υπαλλήλων, 

υπαλλήλων ΝΠΔΔ και ιδιωτών που διδάσκουν στις εκπαιδευτικές 

μονάδες του ΟΑΕΔ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 212/69 «Περί οργανώσεως και Διοική- 
σεως του Οργανισμού Απασχολήσεως Εργατικού Δυναμικού». 

2. Τις διατάξεις του άρθρου 4 του Ν.Δ. 1221/72 «περί ρυθμίσεως 
της μισθολογικής καταστάσεως του τακτικού, τεχνικού και εκπαιδευτι¬ 
κού προσωπικού του Οργανισμού Απασχολήσεως Εργατικού Δυναμι¬ 
κού και τιυων άλλων διατάξεων». 

3. Τις διατάξεις του άρθρου 40 του Ν. 849/78. 

4. Τις διατάξεις του άρθρου 17 παρ. 5 του Ν. 1505/84 «Αναδιάρ¬ 
θρωση μισθολογίου προσωπικού της Δημοσίας Διοικήσεως και άλλες 
συναφείς διατάξεις και τις διατάξεις του Ν. 1256/82. 

5. Τις κοινές αποφάσεις μας αριθμ. 45639/7764/10.4.79, 
45640/7765/10.4.79 και 171392/9156/28.12.81 και 45822/ 
7627/12.5.83 με τις οποίες καθορίστηκαν οι ωριαίες αποζημιώσεις 
των δημοσίων υπαλλήλων ΝΠΔΔ και ιδιωτών που διδάσκουν στις εκ¬ 
παιδευτικές μονάδες του ΟΑΕΔ. 

6. Τη σχετική πρόταση του ΔΣ του ΟΑΕΔ (συνεδρίαση 8/21.2.89, 
απόφαση αριθ. 592). 

7. Την από 22.3.89 γνωμοδότηση του Ανωτάτου Συμβουλίου Ερ¬ 
γασίας (Τμήματος Αμοιβής και Όρων Εργασίας εργαζομένων στο Δη¬ 
μόσιο Τομέα), αποφασίζουμε: 

Τροποποιούμε εν μέρει τις κοινές αποφάσεις μας αριθμ. 45639/ 
7764/10.4.79, 45640/7765/10.4.79, 171392/9156/28.12.81 
και 45822/7627/12.5.83 και ορίζουμε όπως, για τον καθορισμό από 
1.9.1988 (έναρξη σχολ. έτους 1988-89), της ωριαίας αποζημιώσεως 
των δημοσίων υπαλλήλων ΝΠΔΔ και των ιδιωτών που διδάσκουν στις 
εκπαιδευτικές μονάδες του ΟΑΕΔ, το οριζόμενο στις ανωτέρω κοινές 
αποφάσεις μας ποσοστό 1/70 υπολογίζεται: 

α) Για τους ιδιώτες επί των πάσης φύσεως τακτικών αποδοχών και 
της ΑΤΑ εκτός των προσαυξήσεων για χρονοεπίδομα και οικογενειακά 
βάρη, του εισαγωγικού βαθμού του αντίστοιχου προς τα προσόντα του 
κλάδου τού τακτικού εκπαιδευτικού προσωπικού, όπως καθορίσθηκαν 
με τις διατάξεις του Ν. 1505/84, και β) για τους υπαλλήλους Δημο¬ 
σίου - Κοινωνικοποιημένου τομέα, όπω'ς καθορίζεται με το Ν. 1256/82 
ως ανωτέρω, εκτός της προβλεπόμενης ΑΤΑ. Κατά τα λοιπά εξακολου¬ 
θούν να ισχύουν οι ανωτέρω κοινές αποφάσεις μας αριθμ. 45639/ 
7764/10.4.79, 45640/7765/10.4.79, 171592/9156/81 και 
45822/7627/83 και παύει να ισχύει κάθε άλλη προγενέστερη αυτών 
σχετική απόφαση. 

Η οιπόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαρτίου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ 

ΓΕΩΡΓΙΟΣ ΑΓΑΠΗΤΟΣ ΓΙΑΝΝΗΣ ΚΟΥΚΙΑΔΗΣ . 


Αριθ. 2015548/3746/0025 (9) 

Τροποποίηση των 113200/9729/10.11.86 και 112658/11173/ 
16.12.88 αποφάσεων Υπουργού Οικονομικών με τις οποίες παρα¬ 
σχέθηκε η εγγύηση του Δημοσίου για τη δανειοδότηση των πληγέ- 
ντων από τους σεισμούς που σημειώθηκαν το Σεπτέμβρη 1986 στο 
Νομό Μεσσηνίας και τον Οκτώβρη 1988 στους Ν. Ηλείας και Ζα¬ 
κύνθου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 σε συνδυασμό με 
το Ν. 1266/82 (άρθρο 8). 

2. Τις αποφάσεις του Υπουργού των Οικονομικών αριθμ. 113200/ 
9729/10.11.86 και 112658/11173/16.12.88 όπως τροποποιήθη¬ 
καν, συμπληρώθηκαν και ισχύουν σήμερα, με τις οποίες παρασχέθηκε η 
εγγύηση του Δημοσίου για τη χορήγηση δανείων στους πληγέντες από 
τους σεισμούς του Σεπτέμβρη 1986, ιδιώτες, επιχειρήσεις εμπόρους 
και επαγγελματίες του Νομού Μεσσηνίας και στους πληγέντες από τους 
σεισμούς του Οκτώβρη 1988 ιδιώτες, επιχ/σεις, εμπόρους και επαγ¬ 
γελματίες του Νομού Μεσσηνίας και στους πληγέντες από τους σει¬ 
σμούς του Οκτώβρη 1988 ιδιώτες, επιχ/σεις, εμπόρους και επαγγελ¬ 
ματίες ΝΠΔΔ και κοινωφελή ή φιλανθρωπικά ηί ευαγή ιδρύματα ή κοι¬ 
νωφελή Σωματεία των Νομών Ηλείας και Ζακύνθου. 

3. Την κοινή απόφαση των Υπουργών Εθν. Οικονομίας, Οικονομι¬ 
κών και Περιβάλλοντος, Χωροταξίας και Δημ. Έργων αριθμ. 678/ 
ΤΣΕΠ 32/28.2.1990 με την οποία καθορίστηκε τιμή αποζημιώσεως 
βοηθητικών χώρων (αποθηκών) σεισμοπλήκτων κτισμάτων των πιο 
πάνω περιοχών. 

4. Το Νόμο 1418/84 (άρθρο 25, παρ. 6) «Περί Δημοσίων Έργων 
και ρυθμίσεις συναφών θεμάτων», αποφασίζουμε: 

Εγκρίνουμε η εγγύηση του Ελληνικού Δημοσίου που παρασχέθηκε 
με τις αποφάσεις του Υπουργού των Οικονομικών αριθμ. 113200/ 
9729/10.11.86 και 112658/11173/16.12.88 όπως ισχύουν σή¬ 
μερα, για τη δανειοδότηση των πληγέντων από τους σεισμούς που έγι¬ 
ναν το μήνα Σεπτέμβρη του έτους 1986 στο Ν. Μεσσηνίας και το μήνα 
Οκτώβρη του έτους 1988 στους Νομούς Ηλείας και Ζακύνθου, να ισχύ- 
σει και να καλύψει και τα δάνεια που θα χορηγηθούν σύμφωνα με την 
κοινή απόφαση των Υπουργών Εθν. Οικονομίας, οικονομικών και Περι¬ 
βάλλοντος, Χωροταξίας και Δημ. Έργων αριθμ. 678/ΤΣΕΠ ί 32/ 
28.2.90. 

Κατά τα λοιπά ισχύουν οι αποφάσεις μας αριθμ. 113200/9729/ 
10.11.86 και 112658/11173/16.12.88 όπως τροποποιήθηκαν, συ¬ 
μπληρώθηκαν και ισχύουν μέχρι σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Μαρτίου 1990 

Ο ΥΠΟΥΡΓΟΣ 

Γ. ΑΓΑΠΗΤΟΣ 
—-♦- 

Αριθ. 10184 11/9 27 /0014 (10) 

Απαλλαγή από το φόρο προστιθέμενης αξίας στις παραδόσεις αγαθών 
και στις παροχές υπηρεσιών για την ανέγερση και εξοπλισμό του Με¬ 
γάρου Μουσικής του Οργανισμού Μεγάρου Μουσικής Αθηνών 
(Ο.Μ.Μ.Α.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Των άρθρων 2,3 και 58 του ν. 1642/86. 

2. Την 7431/27.7.1981 Σύμβαση μεταξύ του Ελληνικού Δημοσίου 
και των σωματείων «ΟΙ ΦΙΛΟΙ ΤΉΣ ΜΟΥΣΙΚΗΣ» και «Ίδρυμα Στα- 
ματίου Δεκόζη - Βούρου» που κυρώθηκε με το άρθρο 10 του Ν. 1198/ 
1981 που ιδρύθηκε ο «ΟΡΓΑΝΙΣΜΟΣ ΜΕΓΑΡΟΥ ΜΟΥΣΙΚΗΣ 
ΑΘΗΝΩΝ) (Ο.Μ.Μ.Α.). 

3. Ότι ο εν λόγω οργανισμός αποτελεί νομικό πρόσωπο μη κερδο¬ 
σκοπικού χαρακτήρα που έχει ως σκοπό την άνοδο του μουσικού μορ¬ 
φωτικού επιπέδου της χώρας, αποφασίζουμε: 

Άρθρο 1 

Απαλλάσσονται από το φόρο προστιθέμενης αξίας οι παραδόσεις αγα¬ 
θών και η παροχή υπηρεσιών που πραγματοποιούνται προς τον Οργανι- 

σμό Μεγάρου Μουσικής Αθηνών, εφόσον προορίζονται να χρησιμοποιη¬ 
θούν μόνο για την ανέγερση των κτιριακών εγκαταστάσεων ή τον πάγιο 
εξοπλισμό του Μεγάρου Μουσικής Αθηνών. 

Άρθρο 2 

Για την απαλλαγή του προηγουμένου άρθρου, ο Οργανισμός Μεγά¬ 
ρου Μουσικής Αθηνών ή ο νόμιμος εκπρόσωπός του συντάσσει και υπο¬ 
βάλλει κατά προμηθευτή η παρέχοντα υπηρεσίες, κατάσταση εις δι- 
πλούν στον αρμόδιο για τη φορολογία του ΦΠΑ Προϊστάμενο της 
Δ.Ο.Τ. για την αγορά των αναγκαίων αγαθών ή τη λήψη των υπηρε¬ 
σιών, για την οριστικοποίηση της οποίας στη συνέχεια εφαρμόζονται 
ανάλογα οι διατάξεις της Π. 1497/629/ΠΟΛ.98/19.2.1988 από¬ 
φασής μας. 

Άρθρο 3 

Η απόφαση αυτή, που ισχύει από την έκδοσή της, να δημοσιευθεί 
στην Εφημερίδα της Κυβερνήσεως και να κυρωθεί με νόμο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Μαρτίου 1990 

0 ΥΠΟΥΡΓΟΣ 

Γ. ΑΓΑΠΗΤΟΣ 
-♦- 

Αριθ. 11696 (11) 

Διενέργεια φορτ/κών εργασιών στις αποθήκες καπνού Σαπόρτα από 
κοινού των κατηγοριών φορτ/τών «ΣΜΥΡΝΗ» και «ΕΥΑΓΓΕΛΙ¬ 
ΣΤΡΙΑ». 


Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

1. Τις διατάξεις του άρθρου 39 του Ν. 3239/1955 και 3 του Ν.Δ. 
1254/1949. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

3. Την αριθμ. 11/20.12.1989 πρόταση περί τροποποίησης του Κα¬ 
νονισμού Εργασίας της Επιτροπής Ρυθμίσεως φορτ/κού Εργασιών Πει¬ 
ραιά, αποφασίζουμε: 

1. Αποδεχόμαστε την αριθμ. 11/20.12.1989 πρόταση της Επιτρο¬ 
πής Ρυθμίσεως Φορτ/κών Εργασιών Πειραιά και εγκρίνουμε την προ¬ 
σθήκη διάταξης στην παράγραφο VII του άρθρου 4 του κανονισμού Ερ¬ 
γασίας φορτ/τών ξηράς Πειραιά η οποία έχει ως ακολούθως: 

«Η κατηγορία φορτ/τών σίτου κυλινδρομύλων, αποθηκών και Γενι¬ 
κού Εμπορίου Πειραιώς (Ευαγγελίστρια) και η κατηγορία φορτ/τών 
Καπνού (Σμύρνη) θα εργάζονται από κοινού στην αποθήκη Σαπόρτα σε 
οποιοδήποτε αντικείμενο διακινείται μέσω αυτής, εφόσον ανήκει στις ερ¬ 
γασίες των κατηγοριών αυτών». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαρτίου 1990 

Ο ΥΠΟΥΡΓΟΣ 

I. ΚΟΥΚΙ ΑΔΗΣ 


♦ 


Αριθ. 11836 (12) 

Αναπροσαρμογή τιμολογίου αμοιβής φορτ/τών Ξηράς ΓΙατρών για 
φορτ/ση παρακρατήματος σταφίδας. 


Ο ΥΠΟΥΡΓΟΣ ΕΡΓΑΣΙΑΣ 

('· 

Έχοντας υπόψη: 

1. Τις διατάξεις του άρθρου 39 του Ν. 3239/1955. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

3. Το αριθμ. 8/19.12.1989 πρακτικό συνεδρίασης της Επιτροπής 
Ρυθμίσεως Φορτ/σεων Ξηράς Πατρών, που μας υπέβαλε ο Πρόεδρος 
αυτής με την αριθ. 246/10.1.90 αναφορά του. 

4. Το αριθ. 7530/327/22.2.90 έγγραφο του Υπουργείου Εθνικής 
Οικονομίας, αποφασίζουμε: 

1. Αποδεχόμαστε κατά ένα μέρος την αριθ. 8/19.12.89 πρόταση 
της Επιτροπής Ρυθμίσεως Φορτ/σεων Ξηράς Πατρών και εγκρίνουμε 
την αύξηση του ισχύοντος τιμολογίου αμοιβής φορτ/τών Ξηράς Πα¬ 
τρών σε ποσοστό 15% για φορτ/ση παρακρατήματος σταφίδας. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1990 

Ο ΥΠΟΥΡΓΟΣ 

I. ΚΟΥΚΙΑΔΗΣ 
-♦- 

Αριθ. ΦΓ10/15/4189 (13) 

Συμπλήρωση της ΦΓ.10/14/3454/19.2.1990 αποφάσεως του Προ¬ 
έδρου του Ελεγκτικού Συνεδρίου, περί Συγκροτήσεως Τμημάτων 

και Κλιμακίων αυτού, για το έτος 1990. 

Ο ΠΡΟΕΔΡΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 
Έχοντας υπόψη: 

1. Τις διατάξεις του άρθρου 7 του Π.Δ/τος 774/1980 «περί κωδι- 
κοποιήσεως κ.λπ.». 

2. Την 3303/1986 απόφαση της Ολομέλειας του Ελεγκτικού Συνε¬ 
δρίου «περί καταρτισμού πίνακα Παρέδρων που μπορούν να μετέχουν 
στα Κλιμάκια του Ελεγκτικού Συνεδρίου». 

3. Τις ανάγκες της Υπηρεσίας, αποφασίζουμε: 

Τη ΦΓ. 10/14/3454/19.2.1990 απόφασή μας και ορίζουμε όπως, 
ο Σύμβουλος Μιχαήλ Σπηλιωτακάρας εξακολουθεί να μετέχει και στη 
σύνθεση του I Τμήματος του Ελεγκτικού Συνεδρίου. 

Η πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 1 Μαρτίου 1990 
Ο Πρόεδρος 

ΑΝΑΣΤΑΣΙΟΣ ΓΚΟΝΗΣ 

-♦- 

Αριθ. ΥΠΠΟ/ΑΡΧ/Α2/Φ31/11423/613 (14) 

Καθορισμός θερινού ωραρίου λειτουργίας Αρχαιολογικών Χώρων, 

Μουσείων και Μνημείων του Κράτους. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Περί Κυβερνήσεως και Κυβερνη¬ 
τικών Οργάνων». 

2. Τις διατάξεις του άρθρου 10 παρ. 2 του Π.Δ. 941/77 «Περί Ορ¬ 
γανισμού του ΥΠΠΟ» (ΦΕΚ 320/Α/17.10.77). 

3. Τις διατάξεις του άρθρου 9 παρ. 3 του ν. 736/77 «Περί Οργανι¬ 
σμού του ΤΑΠ (ΦΕΚ 316/Α/15.10.77), αποφασίζουμε: 

1) Καθορίζουμε το ωράριο λειτουργίας των Αρχαιολογικών Χώρων, 
Μουσείων, Μουσείων και Μνημείων του Κράτους σύμφωνα με τις πα¬ 
ρακάτω κατηγορίες και για το χρονικό διάστημα από 1ης Απριλίου 
1990 έως 15 Οκτωβρίου 1990. 

Α. ΜΟΥΣΕΙΑ: Εθνικό Αρχαιολογικό Μουσείο, τα Αρχαιολογικά 
Μουσεία 

Ακροπόλεως, Ηρακλείου, Αρχαίας Ολυμπίας, Δελφών Επιδαύρου, 
Θεσσαλονίκης, Χανιών, Κορίνθου, Δίου και ο Λευκός Πύργος της Θεσ¬ 
σαλονίκης. 

Β. ΑΡΧΑΙΟΛΟΓΙΚΟΙ ΧΩΡΟΙ: Ακροπόλεως, Δελφών, Αρχαίας 
Ολυμπίας, Μυκηνών, Κορίνθου, Τίρυνθας, Παλαμηδίου, Επιδαύρου, 
Δίου, Δωδώνης, Αφαίας, Κνωσού Γόρτυνας και Φαιστού. 

Γ. Όλα τα μουσεία, οι αρχαιολογικοί χώροι και τα μνημεία που δεν 
αναφέρονται σ’ άλλη ειδική κατηγορία. 

Δ. Ο αρχαιολογικός χώρος του Σουνίου. 

Ε. Τα Μεσαιωνικά Τείχη της Ρόδου. 

ΣΤ. Η Κοσμητική Συλλογή της Ρόδου. 

Ζ. Ο αρχαιολογικός χώρος του Μυστρά. 

2. Όλα τα μουσεία, μνημεία και οι Αρχαιολογικοί Χώροι παραμέ¬ 
νουν κλειστά κατά τις ακόλουθες ημέρες αργίας 1η Ιανουάριου, 25η 
Μαρτίου, Μ. Παρασκευή μέχρι τις 12 π.μ. Κυριακή του Πάσχα, 1η 
Μαΐου, 25η Δεκεμβρίου, 26η Δεκεμβρίου καθώς και την ημέρα των 
Εκλογών. 

3. Εξαιρέσιμες αργίες είναι εκτός αυτών που αναφέρονται ανωτέρω 
στην παραγ. 2, οι ημέρες αργίας για το προσωπικό των Δημοσίων Υπη¬ 
ρεσιών και Ν.Π.Δ.Δ., όπως ορίζονται με τον Ν. 1157/81 (ΦΕΚ 126/ 
Α/12.5.81) άρθρο 1 παρ. 11. Κατά τις αργίες αυτές οι αρχαιολογικοί 



3564 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χώροι και τα Μουσεία λειτουργούν με το οριζόμενο ωράριο Κυριακών Η απόφαση αυτή να δημοσιευθεί στην Εφημερίδα της Κυβερνήσεως. 
και εξαιρέσιμων ημερών. Αθ ήνα, 14 Μαρτίου 1990 

4. Η απόφαση αυτή ισχύει από 1ης Απριλίου 1990 οπότε παύουν να 0 ΥηοΥΡΓ0Σ 

ισχύουν οι προηγούμενες σχετικές αποφάσεις. ΓΙΩΡΓΟΣ ΜΥΛΩΝΑΣ 


ΑΡΧΑΙΟΛΟΓΙΚΟΙ ΧΩΡΟΙ ΜΟΥΣΕΙΑ ΜΝΗΜΕΙΑ 



ΘΕΡΙΝΟ ΩΡΑΡΙΟ 1η Απριλίου 1990 - 15 Οκτωβρίου 

1990 

ΚΑΤΗΓΟΡΙΕΣ 

ΔΕΥΤΕΡΑ ΤΡ1ΤΗ-ΠΑΡΑΣΚΕΥΗ 

ΣΑΒΒΑΤΟ-ΚΥΡΙΑΚΗ 



ΕΞΑΙΡΕΣΙΜΕΣ 

Α. ΜΟΥΣΕΙΑ 

12.30 - 19.00 8.00 - 19.00 

8.30 - 15.00 

ΜΟΥΣΕΙΟ ΗΡΑΚΛΕΙΟΥ 

12.30 - 19.00 8.00 - 19.00 

8.00 - 19.00 

Β. ΑΡΧ/ΚΟΙ ΧΩΡΟΙ 

8.00 - 19.00 8.00 - 19.00 

8.30 - 15.00 

ΜΝΗΜΕΙΑ 



ΦΑΙΣΤΟΣ 

8.00 - 19.00 


Γ 

ΚΛΕΙΣΤΑ 

8.30 - 15.00 

Δ 

10.00 - Δύση Ηλιου 


Ε 

15.00 - 17.00 Κάθε Δευτέρα και Σάββατο 


ΣΤ 

8.00 - 13.00 

8.00 - 12.00 

Ζ. ΜΥΣΤΡΑΣ 



Από 1.4.90 - 31.5.90 

ΚΑΘΗΜΕΡΙΝΑ 8.00 - 18.00 


Από 1.6.90 - 31.8,90 

ΚΑΘΗΜΕΡΙΝΑ 8.00 - 19.00 


Από 1.9.90 - 30.9.90 

ΚΑΘΗΜΕΡΙΝΑ 8.00 - 18.00 


Από 1.10.90 - 31.3.91 

ΚΑΘΗΜΕΡΙΝΑ 8.30 - 15.00 


-♦- 


Αριθ. Οικ. 5130 (15) 

Παράταση αναστολής ισχύος διατάξεων του Μεταλλευτικού Κώδικα 
για περιοχή ερευνητέα από το Δημόσιο στο Νομό Κυκλάδων (στη 
νήσο Τήνο). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας Υπόψη: 

1. Τις διατάξεις του Ν.Δ. 4433/64 «Περί μεταλλευτικών ερευνών 
του Δημοσίου και άλλων τινών διατάξεων» και ειδικότερα την παρά¬ 
γραφο 3 του άρθρου 1 αυτού. 

2. Την απόφαση του Υπουργού Βιομηχανίας Ενέργειας και Τεχνολο¬ 
γίας με αριθμό 6008/19.3.1987 (ΦΕΚ 210/Β723.4.87) με την 
οποία έχει αναστάλεί η ισχύς των διατάξεων του Μεταλλευτικού Κώ¬ 
δικα που αφορούν την υποβολή αιτήσεων στον αρμόδιο Νομάρχη για 
χορήγηση άδειας μεταλλευτικών ερευνών σε περιοχή της νήσου Τήνου 
του Νομού Κυκλάδων για μία τριετία, δηλαδή μέχρι 23.4.1990. 


3. Τα έγγραφα του Ινστιτούτου Γεωολογικών και Μεταλλευτικών 
Ερευνών .(ΙΓΜΕ) με αριθμούς Ε.Π. 179/15.11.89 και Ε.Π. 32/ 
6.3.90, και τη συνημμένη σ’ αυτά αλληλογραφία, αποφασίζουμε: 

1. Παρατείνουμε για ένα χρόνο, δηλαδή μέχρι 23.4.1991, την ισχ' 
της απόφασης τόυ Υπουργού Βιομηχανίας Ενέργειας και Τεχνολογίας 
6008/19.3.1987 με την οποία έχει ανασταλεί η ισχύς των διατάξεων 
του Μεταλλευτικού Κώδικα που αφορούν στην υποβολή αιτήσεων στον 
αρμόδιο Νομάρχη για χορήγηση άδειας μεταλλευτικών ερευνών σε πε¬ 
ριοχή της νήσου Τήνου του Νομού Κυκλάδων της οποίας τα όρια καθο¬ 
ρίζονται στην απόφαση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Μαρτίου 1990 

Ο ΥΠΟΥΡΓΟΣ 

ΠΑΥΛΟΣ ΣΑΚΕΛΛΑΡΙΔΗΣ 

Αριθ. ΑΚΠ/ΔΑ/4366 (16) 

Συγκρότηση επιτροπής γνωματεΰσεως για έκδοση αδειών ιδρύσεως και 
λειτουργίας Ιδιωτικών Επιχειρήσεων περιθάλψεως υπερηλίκων και 
από κινητική αναπηρία ανιάτως πασχόντων ατόμων. 

Η ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

Γ. Το άρθρο 2 παράγρ. 2 του Ν. 877/79. 

2. Την υπ’ αριθ. 2824/11.9.79 (Φ.Ε.Κ. 922 τ.Β') απόφαση Υφυ¬ 
πουργού Υγείας, Πρόνοιας και Κοιν. Ασφαλίσεων. 

3. Τις διατάξεις του Π.Δ. 692/1979 (ΦΕΚ 204) «περί προϋποθέ¬ 
σεων ιδρύσεως και λειτουργίας ιδιωτικών επιχειρήσεων περιθάλψεως 
ηλκιωμένων ή εκ κινητικής αναπηρίας ανιάτως πασχόντων ατόμων». 

4. Την οικ. 9793/15.6.1987 προηγουμένη απόφασή μας. 
Συγκροτούμε επιτροπή αποτελουμένη εκ των: 

α) ΧΟΛΙΒΑΤΟ ΙΩΑΝΝΗ, Ιατρό υγιεινολόγο της Δ/νσεως Υγιεινής 
Νομ. Θεσ/νίκης, με νόμιμο αναπληρωτή τον ΔΙΑΠΟΥΛΗ ΑΡΙΣΤΟ¬ 
ΤΕΛΗ Ιατρό της ιδίας Υπηρεσίας. 

β) ΔΟΣΗ ΧΡΗΣΤΟ, Τεχνικό - Πολ. Μηχανικό της Δ/νσεως Κοιν. 
Πρόνοιας Νομ. Θεσ/νίκης, με νόμιμο αναπληρωτή την ΚΛΑΔΟΥ 
ΠΟΠΗ Τεχνικό - Πολιτ. Μηχανικό της ιδίας Υπηρεσίας. 

γ) ΠΑΝΕΡΑ ΕΛΠΙΔΑ, Κοινωνικό Λειτουργό της Δ/νσεως Κοιν. 
Πρόνοιας Νομ. Θεσ/νίκης, με νόμιμο αναπληρωτή την ΧΡΙΣΤΟΔΟΥ- 
ΛΙΔΟΥ ΤΡΙΑΝΤΑΦΥΛΛΙΑ, Κοιν. Λειτουργό της ιδίας Υπηρεσίας. 

Έργο της Επιτροπής αυτής είναι η γνωμοδότηση, μετά από αυτο¬ 
ψία, εάν πληρούνται, οι οριζόμενες από τις διατάξεις του Π.Δ, 692/79 
προϋποθέσεις και όροι εξ απόψεως θέσεως, επάρκειας προσωπικού, κα¬ 
ταλλήλου διαρυθμίσεως του κτιρίου, εξοπλισμού, υποχρεώσεων και πα¬ 
ροχής υπηρεσιών προς τους περιθαλπόμενους, επιφάνειας των χώρων, 
εγκαταστάσεων υγιεινής, μηχανολογικών και ηλεκτρικών εγκαταστά¬ 
σεων, χώρων ψυχαγωγίας, φυσιοθεραπείας, απασχολήσεως, εστιά- 
σεως, μαγειριών, πλυντηρίων, κοινοχρήστων και ακαλύπτων χώρων, 
προκειμένου να χορηγούνται οι οριζόμενες από τον νόμο άδειες ιδρύ- 
σεως, άδειες λειτουργίας και οι προσωρινές άδειες λειτουργίας των Επι¬ 
χειρήσεων. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 13 Μαρτίου 1990 

Η Νομάρχης 
ΑΣΗΜΙΝΑ ΞΗΡΟΤΥΡΗ 

-♦- 

Αριθ. 5595 (17) 

Σύσταση ίδιου Νομικού Προσώπου στον Ν. Λάρισας με το όνομα Σχο¬ 
λική Επιτροπή Γυμνασίου Δημοτ. Σχολείου & Νηπ/γείου Αρμενίου 
στην Κοινότητα Αρμενίου. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 του Π.Δ/τος 76/1985 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Την αριθ. Δ4/162/24.3.1989 κοινή Υπουργική απόφαση «Σχο¬ 
λική Περιουσία, δαπάνες λειτουργίας καθαριότητας, επισκευής και συ¬ 
ντήρησης των σχολικών μονάδων Πρωτοβάθμιας και Δευτεροβάθμιας 
Εκαπίδευσης, σχέσεως σχολικών μονάδων με τους Ο.Τ.Α.». 

4. Την αριθ. 6/90 απόφαση του Κοινοτικού Συμβουλίου Αρμενίου, 
αποφασίζουμε: 

1. Συστήνουμε στην Κοινότητα Αρμενίου του Νομού Λάρισας ίδιο 
Νομικό Πρόσωπο με την επωνυμία Σχολική Επιτροπή Γυμνασίου Δη¬ 
μοτ. Σχολείου και Νηπ/γείου Αρμενίου. 

2. Σκοπός του Νομικού Προσώπου είναι: 

- η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

- η εκτέλεση μικρών έργων για επισκευή και συντήρηση των διδα¬ 
κτηρίων 

- η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων 

- η φροντίδα για την εξεύρεση άλλων πόρων και ο εφοδιασμός των 


σχολικών μονάδων με έπιπλα και σκεύη με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 9μελές διοικητικό συμβούλιο 
αποτελούμενο από: 

α. Τον εκάστοτε Πρόεδρο της Κοινότητας ως Πρόεδρο, 
β. Τρεις Κοινοτικούς Συμβούλους, 
γ. Τον Δ/ντή του Γυμνασίου Αρμενίου, 
δ. Τον Δ/ντή του Δημ. Σχολείου Αρμενίου, 
ε. Τον Δ/ντή του Νηπιαγωγείου Αρμενίου, 
στ. Τον εκπρόσωπο του Συλλόγου Γονέων και Κηδεμόνων των ανω¬ 
τέρω σχολείων. 

ζ. Έναν δημότη ή κάτοικο Αρμενίου. 

4. Πόροι του Νομικού Προσώπου είναι: 
α) Ετήσια επιχορήγηση του Κράτους, 
β) Ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας δημοτικής ή κοινοτικής περιό¬ 
δου. 1 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει αντιπρόεδρο και γραμματέα. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η. παρούσα απόφαση να δημοσιευθεί στην Εφημερίδα της Κυβερνή- 
σεως. 

Λάρισα, 13 Μαρτίου 1990 

"Με εντολή Νομάρχη 
Ο Τμηματάρχης 
Θ. ΦΙΛΟΣ 

-♦- 

Αριθ. 5212 

Σύσταση ίδιου Νομικού Προσώπου στο Ν. Λάρισας με 
λική Επιτροπή Γυμνασίου Δημοτικού Σχολείου και 
Μεγ. Ευϋδρίου στην Κοιν. Μεγ. Ευϋδρίου. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 του Π.Δ/τος 76/1985 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Την αριθ. Δ4/162/24.3.1989 κοινή Υπουργική απόφαση «Σχο¬ 
λική Περιουσία, δαπάνες λειτουργίας καθαριότητας, επισκευής και συ¬ 
ντήρησης των σχολικών μονάδων Πρωτοβάθμιας και Δευτεροβάθμιας 
Εκαπίδευσης, σχέσεως σχολικών μονάδων με τους Ο.Τ.Α.». 

4. Την αριθ. 7/1990 απόφαση του Κοινοτικού Συμβουλίου.Μεγ. 
Ευϋδρίου, αποφασίζουμε: 

1. Συστήνουμε στην Κοινότητα Μεγ. Ευϋδρίου του Νομού Λάρισας 
ίδιο Νομικό Πρόσωπο με την επωνυμία Σχολική Επιτροπή Γυμνασίου 
Δημοτικού Σχολείου και Νηπιαγωγείου Μεγ. Ευϋδρίου. 

2. Σκοπός του Νομικού Προσώπου είναι: 

- η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

- η εκτέλεση μικρών έργων για επισκευή και συντήρηση των διδα¬ 
κτηρίων ' _ 

- η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων 

- η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει- 

το όνομα Σχο- 
Νηπιαγωγείου 

τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 9μελές διοικητικό συμβούλιο 
αποτελοΰμενο από: 

α. Δύο (2) Κοινοτικούς Συμβούλους, 
β. Τον Δ/ντή του Δημοτικού Σχολείου Μεγ. Ευϋδρίου. 
γ. Τον Δ/ντή του Γυμνασίου Μεγ. Ευϋδρίου. 
δ. Τον Δ/ντή του Νηπιαγωγείου Μεγ. Ευϋδρίου. 
ε. Τον εκπρόσωπο του Συλλόγου Γονέων και Κηδεμόνων του Δημ. 
Σχολείου Μεγ. Ευϋδρίου. 

στ. Τον εκπρόσωπο του Συλλόγου Γονέων και Κηδεμόνων του Γυ¬ 
μνασίου Μ. Ευϋδρίου. 

ζ. Τον εκπρόσωπο του Συλλόγου Γονέων και Κηδεμόνων του Νηπια- 
γωγτείου Μ. Ευϋδρίου. 

4. Πόροι του Νομικού Προσώπου είναι: 
α) Ετήσια επιχορήγηση του Κράτους, 
β) Ετήσια επιχορήγηση της Κοινότητας, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 


5. Περιουσία: 

Α) Αστικά ακίνητα: α) διδακτήριο Γυμνασίου, β) διδακτήριο Δημοτ. 
Σχολείου και γ) διδακτήριο Νηπιαγωγείου Μεγ. Ευϋδρίου. 

Β) Αγροτικά ακίνητα: Αγροί συνολικής έκτασης 401 στρεμμάτων 
και 875 μ. σε διάφορες περιοχές της Κοινότητας, όπως ειδικότερα στην 
παραπάνω απόφαση του Κ.Σ. περιγράφονται. 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας δημοτικής ή κοινοτικής περιό¬ 
δου. 

Η θητεία των μελών του Διοικητικού Συμβούλιου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει αντιπρόεδρο και γραμματέα. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Λάρισα, 13 Μαρτίου 1990 

Με εντολή Νομάρχη 
Ο Τμηματάρχης 
Θ. ΦΙΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




